Ribe Stifts Adresseaviser, 1846-07-31
Advocaterne have havt travlt i denne Tid i Holsteen, det vil da sige saadanne Advocater, som f. Ex. Hr. Sammer og Hr. Dr. Lorenzen, eller de, som Jntet have at bestille; thi de Andre have vel ligesom vore Advocater (Procuratorer) andet at tage vare, end at reise Landet rundt for at holde Taler, samle Underskrifter, osv. Ved Folkeforsamlingen i Neumünster, der, som vi fra paalidelig Haand vide, kun bestod af 34000 Mennesker, og ikke, som man har villet udsprede af 7000, udviklede især de to ovennævnte Herrer, efter underdanig Pligt og Skyldighed, stor Virksomhed; men der hører virkelig sammersk Uforskammethed til at byde og slesvigholsteensk Eenfoldighed til at modtage saadanne Argumenter, som dem, hvormed han angreb Arve-Erklæringen. Adressen fra Forsamlingen til Stænderne, som blev underskreven af omtrent 15000 Mennesker, og som er forfattet af Dr. Carl Lorenzen, er hverken mere eller mindre end en Oprørserklæring, og vi kunne ikke indsee, at de holsteenske Stænder kunne modtage den i denne Form. Man vil nu i Hamb. Neue Zeitung, svække Arveerklæringens Gyldighed ved den jammerlige Udflugt, at det kun er et Brev, der indeholder Kongens private, individnelle Anskuelse, som om man ikke vidste, at Kongen repræsenterer Statsvillien, Stats myndigheden, og at det er i denne Egenskab, at han har talt, som om man ikke vidste, at Brevet, hvad dets Jndhold udtrykkelig siger, ikke er grundet paa et tel est notre bon plaisir, men paa grundige og omfattende Undersøgelser af en Commission, hvori det holsteenske Element har havt en afgjørende Overvægt. Ere Slesvigholstenerne virkelig saa forblindede, at de troe, at Jngen er istand til at læse og forstaae Documenter uden Dhrr. Sammer, Lorenzen, Heiberg & Compagnie, Have ikke alle ældre Statsretslærere, ja selv Falck og Dahlmann tidligere (det lader sig bevise med deres egne Ord) været af den samme Mening, hvortil Commissionen er kommen, at Kongelovens Arvefølge utvivlsom gjelder i Hertugdømmet Slesvig? Og vil man nu virkelig forlange, at Ret og Sandhed skulle undertrykkes, blot fordi de ikke behage et fanatisk Parti, Regjeringen har nu i Collegialtidenden meddeelt Commissionens motiverede Betænkning, ang. Arvefølge=Spørgsmaalet. Den indeholder værdifulde Oplysninger og den augustenborgske Linies uberettigede Fordringer, men vi skjønne ikke, hvorfor man i dette vigtige Aktstykke, som vi antage vil blive om sendt til alle europæiske Hoffer, har udeladt Englands og Frankrigs Garantieacter; de ere af stor Vigtighed, og i den sidste er det udtrykkelig udtalt, at den er given under betingelse af svensk Pommerns, Rygens og Stralsunds Restitution til Sverrig. Disse Provindser vare nemlig i Frederik den 4des Besiddelse, og det viser altsaa meget tydeligt, hvorledes baade han og Frankrig betragtede Slesvigs Erhvervelse. Ligeledes forekommer det os, at man i Udviklingen af Frederik den 4des Anskuelser ved Slesvigs Jn corporation ikke burde have forbigaaet hans Forpligtelse efter Kongelovens 19. Art, og at han paa den ene af de Medailler, han lod slaae i Anledning af Freden til Frederiksborg, og hvor Danmark fremstilles, der modtager Hylding af den foran Slottet Kronborg knælende Neptun, saavelsom af Hertugdømmet Slesvigs Skytsgudinde, lod sætte den Omskrift: Danmark Sundets Told bekom, Med hele Slesvigs Fyrstendom. (Ove Th. Av.)¬